**Minimumkövetelmények**

**Angol nyelv**

**10. évfolyam**

**Heti óraszám: 4**

**Tankönyv: Pioneer Pre- Intermediate**

Értse meg és használja a számára ismerős mindennapi kifejezéseket és nagyon alapvető fordulatokat, amelyeknek célja konkrét szükségleteinek kielégítése.

Tudjon bemutatkozni és másokat bemutatni, személyes jellegű kérdéseket megválaszolni és feltenni pl. a lakóhelyre, ismerősökre és tulajdontárgyakra vonatkozóan.

Legyen képes egyszerű interakcióra, amennyiben a másik személy lassan, világosan beszél és segítőkész.

Tudja elkülöníteni a lényeges információt a lényegtelentől kb. 100 szavas, elhangzott, köznyelvi szövegben.

Tudja kikövetkeztetni néhány ismeretlen nyelvi elem (megnevező szó, jelző) jelentését az elhangzott szövegösszefüggésből.

Legyen képes megérteni egyszerű köznyelvi beszélgetést vagy monologikus szöveget.

Értse meg és tudja végrehajtani az egyszerűbb tanári utasításokat.

Ismerje fel írott, kb. 120 szavas köznyelvi szövegben a fontos információkat.

Tudjon egyszerű, néhány ismeretlen szót és jelzőt tartalmazó, kb. 120 szavas szöveggel kapcsolatban igaz/hamis jellegű kérdésekre válaszolni.

Tudjon egyszerű információkat kiválasztani ezekben a szövegekben.

Tudjon írni minta alapján bemutatkozó levelet, képeslapot személyes élményről, egyszerű üzenetet, magánlevelet, amelyben megköszön valamit.

Tudjon kitölteni egyszerű formanyomtatványokat személyi adatokkal.

Tudjon röviden bemutatkozni, egy harmadik személyt bemutatni; kérdést feltenni és választ adni személyére (lakóhely, családtagok, foglalkozás,) kedvenc szabadidős tevékenységekre

Tudjon 1-2 percig önállóan beszélni az alábbi témakörökben: család, iskola, egészséges táplálkozás, lakóhely, idegen nyelvek tanulása, foglalkozások, bevásárlás

Legyen képes egyszerű utasításokra cselekvő választ adni, reagálni.

Tudjon egyszerű ételt és italt rendelni (I would like …); egyszerű útbaigazítást kérni ( Where is the nearest bus stop?).

Tudjon egyszerű mondatokat transzformálni (egyes szám első személyből egyes szám harmadikba vagy többes számba).

Tudjon megadott szavakból egyszerű kijelentő, kérdő és felszólító mondatokat alkotni.

Legyen képes elmesélni egy történetet, eljátszani egy élménybeszámolót, előre megírt szerepet egyszerű nyelvtani szerkezetekkel, mondatfajtákkal.

Tudjon alkalmazni konkrét szituációkra vonatkozó, különálló szavakból és fordulatokból álló szókincset, legyen képes ezeket összekapcsolni az alapvető lineáris kötőszavakkal.